《题王寿卿烟云叠嶂图》
元代·叶颙

青峰尽处更青峰，烂墨淋漓惨澹容。云裹长松三百尺，烟迷荒澹十千重。

层峦岌嶪如棋布，空翠清寒胜酒浓。添写诗翁岚影里，羽衣雾縠驾天风。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。